Kratt (film)

"Kratt" on lavastaja-stsenaristi Rasmus Merivoo teine täispikk mängufilm. "Kratt" esilinastus Just Filmi festivali raames 13. novembril 2020. Eestis algas filmi kinolevi koroonapandeemiast tingituna kaheksa kuud hiljem, 30. juulil 2021. Filmi tootja on Eesti produktsioonifirma Tallifornia, produtsendid Tõnu Hiielaid ja Rain Rannu, operaator Jako Krull, filmikunstnik Krete Tarkmees, helirežissöör Jevgeni Berezovski, helilooja Tauno Aints ning monteerijad Kristin Kalamees ja Rasmus Merivoo. Filmi kaasrahastajad olid Eesti Filmi Instituut ja Kultuurkapital. Mari Lill - vanaema Ivo Uukkivi - vallavanem Jan Uuspõld - kirikuõpetaja Nora Merivoo - Mia Harri Merivoo - Kevin Elise Tekko - Juuli Roland Treima - August Mari-Liis Lill - ema Marek Tammets - isa "Kratt" räägib loo lastest, kelle vanemad viivad nad maale vanaema juurde. Linnalapsed saavad maal hingata värsket õhku, leiavad endale uued sõbrad ning tutvuvad ebamugava füüsilise tööga. Kui laste teed ristuvad kadunud mõisahärra päevikuga, kus sees krati valmistamise õpetus, otsustavad nad pikemalt mõtlemata väärt koduabilise vanaemale sünnipäevaks kinkida. Kuid samal ajal on maal toimumas ka sotsiaalmeediarevolutsioon. Uus digitaalselt ühendatud noorus on asunud vana amortiseerunud vallavõimu välja vahetama. Suures hirmus iseenda lõpu ees teeb vana reaalsus kõik, mis suudab, et püsima jääda. Loodusseadused, saatus ja karma juhivad aga kõik teed omavahel risti ning tuleb see, mis tulema peab. Kogupereõuduskomöödia "Kratt" on linastuse järel Ameerika filmiportaalis Rotten Tomatoes ainus Eesti mängufilm, mille "värskusaste" on 100%. Eesti Filmi- ja Teleauhindadel oli mängufilm "Kratt" nomineeritud kahes kategoorias (2021): parim stsenarist (Rasmus Merivoo) ning parim naisnäitleja (Mari Lill), kellest viimane auhinna ka sai. "Kratt" on linastunud ka mitmel rahvusvahelisel filmifestivalil ning saanud positiivset tagasisidet. Just Film (Pimedate Ööde Filmifestivali kõrvalprogramm) (Eesti). Linastus 13.11.2020 ning 20.11.2020. Bucheoni rahvusvaheline fantaasiafilmide festival BIFAN (Lõuna-Korea). Linastus 13.07.2021 ning 15.07.2021. Montreali rahvusvaheline fantaasiafilmide festival FANTASIA (Kanada). Linastus veebis septembris 2021. Sydney Underground Film Festival (Austraalia). Linastus veebis septembris 2021. Screamfest LA (Ameerika Ühendriigid). Linastus 15.10.2021. New York Baltic Film Festival (Ameerika Ühendriigid). Linastus 06.11.2021. Cottbus (Saksamaa). Linastus 05.11.2021 ja 07.11.2021. Viilup, Kaspar (11.01.2021). "Mitmed aasta algusesse planeeritud Eesti filmi esilinastused lükkuvad kevadesse". ERR Kultuur. Vaadatud 18.07.2021. Tallifornia. "Kratt | Ametlik sünopsis". HeaFilm. Vaadatud 18.07.2021. PÖFF. "Just Film | KRATT". Pimedate Ööde Filmide Festival. Originaali arhiivikoopia seisuga 18.07.2021. Vaadatud 18.07.2021. BIFAN. "KRATT | Bucheon International Fantastic Film Festival". BIFAN. Vaadatud 18.07.2021. Balaga, Marta (20.05.2021). "FANTASIA 2021: As Fantasia unveils its first wave of programming, vampires and Estonian demonic spirits are in". Cineuropa. Vaadatud 18.07.2021. "Sidney Underground Film Festival". Originaali arhiivikoopia seisuga 4. november 2021. Vaadatud 4. novembril 2021. "Screamfest LA - Kratt Festival Guide". Originaali arhiivikoopia seisuga 4. november 2021. Vaadatud 4. novembril 2021. "NYBFF - Kratt". Originaali arhiivikoopia seisuga 4. november 2021. Vaadatud 4. novembril 2021. "Cottbus - Kratt". Originaali arhiivikoopia seisuga 4. november 2021. Vaadatud 4. novembril 2021.